Maru õpiköök kutsub: Õpi valmistama särge (22. mai õhtul)
Õpiköögiks kogunetakse Lennusadama kohvikus MARU kell 18, et teha enne toiduvalmistamise kallale asumist temaatiline ringkäik angaarides. Enne seekordset õpikööki räägime salapiiritusest ja sellest, kuidas see äsja iseseisvunud Eesti majandust turgutas. Seegi kord viib ajaloolise rännaku läbi Lennusadama külastusjuht Illar Mõttus.
Seejärel õpime valmistama särge. Marineerime koos kalaekspert Hanno Kasega särje purki ning selle saab teemoonana koju kaasa. Eelroana valmistame pošeeritud lõhe ning pearoa järgselt teeb suu magusaks kihiline magustoit. Roogade kõrvale saab rüübata nii vett kui ka veini.
Õpiköögi hind osaleja kohta on €32. Osta pilet Piletilevist siit.
Eesti esimene juustufestival 17-18. mail Rotermanni kvartalis!
Maitsete otsinguil Provences 9.-14.juuni 2013
Selle suve alguses on Kon Tiki Reisidel tulemas reis päris Provence südamesse - kohta kus on filmitud ka 'Hea Aasta'. Sel ajal on seal juba suviselt soe ja roosidest lõhnav…
Mõned märksõnad eesootavatest avastustest:
* Mis täpsemalt on trühvlid, kuidas nad kasvavad, kuidas neid leitakse - seda kõike kuuleme, näeme, kogeme ja lisaks ka maitseme viies erinevas roas oma Provences reisi trühvlipäeval.
* Samuti saab vastuse küsimus- miks on nii, et ühes väikeses piirkonnas on vein oluliselt rohkem hinnatud ja kallim kui naabruses olevates - külastame Chateaneuf du Pape piirkonna veinimõisa ja proovime nende kuulsaid veine. Veinimeister annab selgitusi veinide kohta.
* Mis oleks prantsuse toit ilma juusututa - kohalik Prantsusmaa parimaks juustumeistriks tituleeritud proua tutvustab ja pakub maitsmiseks erinevaid juustusorte.
* Õhtuti meie oma villas toimuvad provencepärased õhtusöögid kohalike kokkade abil - peaosades konnajalad, lammas, teod ja muidugi kuulsad provence ürdid.
Küsi julgesti rohkem infot tel 6015870 või firstname.lastname@example.org
[TALLINN] BBQ ja grillikoolitus Toiduakadeemias
Toiduakadeemia ootab Teid registreeruma kevadisele bbq ja grillikoolitusele, mis toimub 18. ja 19.mail (13:00-17:00) Toiduakadeemia eesaias. Kokkamist juhendavad Toiduakadeemia peakokk Tarvo Kullama ja Rannamõisa blogi perenaine Ragne Värk.
Menüüs: on saiavaba jäneseburger tsukiiniga, mahlane kana-wrap, teravad bbq-kanatiivad, suitsune pardifilee toorjuustutäidisega, grillitud tuunikala laimi ja rukolaõliga, grillitud veisevälisfilee küüslauguvõiga, grillitud maisitõlvik teriyaki-kastmes, bbq-pork belly ehk bbq-seakõht. Magusroog on nuputamisel.
Täpsem info Toiduakadeemia veebilehel.
Vanemad uudised